 ڪراچي (ويب ڊيسڪ) پاڪستاني سپر اسٽار ماهرا خان ۽ بالي ووڊ ڪنگ شاهه رخ خان جي فلم ‘‘رئيس’’ کي ٽي سال مڪمل ٿيڻ تي ٻنهي اداڪارن پاران فلم جون ڪجهه يادون شيئر ڪيون ويون آهن. ماهرا خان بالي ووڊ ڪنگ سان گڏ گذاريل لمحن کي ياد ڪندي فلم جو هڪ منظر شيئر ڪيو جنهن ۾ هو شاهه رخ خان سان گڏ نظر اچي رهي آهي، ان کان علاوه اداڪارا فلم جي شوٽنگ جا ڪجهه ٻيا منظر به شيئر ڪيا ۽ شاهه رخ خان سان گڏ ڪم ڪرڻ تي خوشي جو اظهار ڪندي ڪنگ خان کي نمبر ون قرار ڏئي ڇڏيو. ماهرا خان کان علاوه شاهه رخ خان به سوشل ميڊيا تي فلم کي ٽي سال مڪمل ٿيڻ تي هڪ مزاحيه وڊيو شيئر ڪئي آهي جنهن ۾ هو فلم جو مشهور ڊائيلاگ ‘‘ڪوئي ڌنڌا ڇوٽا نهين هوتا اور ڌنڌي سي بڙا ڪوئي ڌرم نهين هوتا’’ چوندي نظر اچي رهيو آهي. وڊيو سان گڏ شاهه رخ خان نهايت ئي جذباتي انداز ۾ لکيو آهي ته اها فلم انهن مان آهي جنهن کي ٺاهيندي مونکي بي حد مزو آيو.